На основу члана 44 Закона о локалној самоуправи („Сл.лист ЦГ’’ бр.02/18, 34/19, 38/20, 50/22, 84/22, 81/25 и 98/25), члана 10 став 1 и члана 39 Статута општине Беране (''Сл. лист ЦГ-Општински прописи'' бр. 42/18), члана 18 и члана 19 став 3 Одлуке о јавним признањима Општине Беране (''Сл. лист ЦГ-Општински прописи'' бр. 20/26), на предлог Одбора за избор и именовања, Скупштина општине Беране, на сједници одржаној  02. јула 2026. године, донијела је 

О  Д  Л  У  К  У

О ДОДЈЕЛИ ЈАВНОГ ПРИЗНАЊА-ЗВАЊА  ''ПОЧАСНИ ГРАЂАНИН 
ОПШТИНЕ БЕРАНЕ''




Члан 1.
[bookmark: _GoBack]Академику проф. др Миловану Бојићу, додјељује се јавно признање-звање ''Почасни грађанин Општине Беране''. 
Члан 2.
Уз Одлуку о додјели јавног признања-звања ''Почасни грађанин Општине Беране'' добитнику се уручује Повеља о признању-звању ''Почасни грађанин Општине Беране'' и кључ града Берана.
Члан 3.
Одлука ступа на снагу даном објављивања у Службеном  листу ЦГ-Општински прописи.


СКУПШТИНА ОПШТИНЕ БЕРАНЕ

Број: 02-016/26-211  				    ПРЕДСЈЕДНИЦА  СКУПШТИНЕ
Беране, 03. 07. 2026. године                                                      Вида  Ивановић












О б р а з л о ж е њ е

Правни основ

Правни основ за доношење одлуке садржан је у члану 44 Закона о локалној самоуправи и члану 39 Статута Општине Беране, којима је прописано да у вршењу послова из своје надлежности Скупштина општине, између осталог, доноси одлуке, рјешења, повеље и друге акте. Чланом 10 Статута Општине прописано је да Општина установљава јавно признање-звање ''Почасни грађанин Општине Беране''.

Чланом 18 Одлуке о јавним признањима Општине Беране, прописано је да се јавно признање-звање ''Почасни грађанин Општине Беране'' може додијелити грађанину Црне Горе или страном држављанину посебно заслужном за афирмацију и углед Општине Беране у одређеним дјелатностима (култури, науци, историји, спорту и др.). Чланом 19 ставом 3 исте одлуке прописано је да Скупштина општине на предлог Одбора за избор и именовања, доноси посебну одлуку о додјели признања-звања ''Почасни грађанин''.

Разлози

Одбор за избор и именовања је на сједници одржаној 30.07.2026. године разматрао Иницијативу о додјели јавног признања-звања „Почасни грађанин Општине Беране бр. 02-016/26-199 од 26.06.2026. године,  коју је Одбору поднијело  20 одборника, што је више од 1/3 колико је прописано Одлуком о Јавним признањима Општине Беране.
У образложењу су потписници иницијативе, поред биографије  Академика проф. др Милована Бојића, навели и  да се посебан значај за општину Беране и њене грађане огледа у чињеници да су стотине становника Берана током протеклих деценија управо у Институту „Дедиње“ добили најстручнију медицинску помоћ, могућност лијечења најсложенијих кардиоваскуларних обољења и нову шансу за живот. Бројни грађани Берана, као и цијелог сјевера Црне Горе, захваљујући раду и визији Академика прог. др Милована Бојића, имали су приступ савременим медицинским процедурама и врхунској здравственој заштити које су многима сачувале здравље и живот.
Поред својих професионалних достигнућа, Академик проф. др. Бојић је током година показивао блискост и сензибилитет према грађанима Берана, излазећи у сусрет здравственим потребама наших грађана и несебично пружајући помоћ. 
Додјелом јавног признања-звања „Почасни грађанин Општине Беране“, исказује се захвалност за афирмацију Берана кроз изузетан допринос очувању здравља наших грађана, унапређењу медицинске струке, афирмацији хуманих вриједности и јачању веза између Берана и институција које представљају врхунске центре здравствене заштите у региону.
Цијенећи наведене разлоге које су иницијатори навели, посебно помоћ у пружању здравствене заштите грађанима Берана и афирмацију Берана кроз повезивање са угледним регионалним здравственим центрима и имајући у виду његов професинални и друштвени допринос, Одбор за избор и именовања, предлаже Скупштини да Академику проф. др Миловaну Бојићу додијели јавно признање- звање „Почасни грађанин Општине Беране“.
